Komisijos reglamentas (EB) Nr. 2356/2000
2000 m. spalio 24 d.
iš dalies pakeičiantis Reglamentą (EB) Nr. 2759/1999, nustatantį Tarybos reglamento (EB) Nr. 1268/1999 dėl Bendrijos paramos pasirengimo stojimui priemonėms žemės ūkio ir kaimo plėtros srityse Vidurio ir Rytų Europos šalims kandidatėms pasirengimo stojimui laikotarpiu taikymo taisykles
(Tekstas svarbus EEE)
Europos Bendrijų Komisija,
atsižvelgdama į Europos bendrijos steigimo sutartį,
atsižvelgdama į 1999 m. birželio 21 d. Tarybos reglamentą (EB) Nr. 1268/1999 dėl Bendrijos paramos pasirengimo stojimui priemonėms žemės ūkio ir kaimo plėtros srityse Vidurio ir Rytų Europos šalims kandidatėms pasirengimo stojimui laikotarpiu [1], ypač į jo 8 straipsnį,
kadangi:
(1) Reglamento (EB) Nr. 1268/1999 8 straipsnis nustato parametrus ir ribas, kuriuos reikia papildomai paaiškinti, kad būtų geriau atspindima Bendrijos struktūrinė politika, taikoma remiantis 1999 m. birželio 21 d. Tarybos reglamentu (EB) Nr. 1260/1999, nustatančiu bendrąsias nuostatas dėl struktūrinių fondų [2].
(2) Visų pirma turi paaiškinta, kad Reglamento (EB) Nr. 1268/1999 8 straipsnio 2 dalyje minima "viešoji pagalba" reiškia visokią viešąją pagalbą, o ne tik suteikiamą pagal to reglamento 9 straipsnyje nurodytas programas.
(3) Komisijos reglamentas (EB) Nr. 2759/1999 [3] perdirbimo ir prekybos sektoriuje leidžia teikti paramą tik naujoms mašinoms ir įrangai; tam tikromis aplinkybės suteikiama galimybė prašyti pagalbos naudotai įrangai.
(4) Investicijų ir prekybos žuvies produktais srityje Reglamentas (EB) Nr. 2759/1999 leidžia teikti paramą tik produktams, kilusiems iš šalių kandidačių arba Bendrijos; šis apribojimas netaikomas pagal Tarybos teisės aktus ir Reglamento (EB) Nr. 2759/1999 reglamentuojamą žuvininkystės sektorių riboti nepageidautina.
(5) Šiame reglamente numatytos priemonės atitinka Žemės ūkio struktūrų ir kaimo plėtros komiteto nuomonę,
priėmė šĮ REGLAMENTĄ:
1 straipsnis
Reglamentas (EB) Nr. 2759/1999 iš dalies pakeičiamas taip:
1. 3 straipsnio 1 dalis pakeičiama taip:
"1. Parama gali būti suteikiama investicijoms, numatytoms Reglamento (EB) Nr. 1257/199925 ir 26 straipsniuose, susijusioms su žemės ūkio bei žuvininkystės produktų, kurie yra įtraukti į Sutarties I priedą, perdirbimu ir prekybos gerinimu. Žemės ūkio produktai, išskyrus žuvininkystės produktus, turi būti kilę iš šalių kandidačių arba Bendrijos. Mažmeninės prekybos investicijoms parama neteikiama.".
2. 3 straipsnio 2 dalies b punktas pakeičiamas taip:
"b) naujas mašinas ir įrenginius, įskaitant kompiuterių programinę įrangą; tačiau kiekvienu konkrečiu atveju Komisija gali pritarti paramos teikimui naudotai įrangai, kai taikomos specialios apsauginės sąlygos dėl kilmės ir techninės specifikacijos;".
3. 8 straipsnis pakeičiamas taip:
"Reikalavimų atitikimas ir pagalbos intensyvumas".
4. 8 straipsnio pabaigoje įrašoma tokia pastraipa:
"4. Taikant Reglamento (EB) Nr. 1268/1999 8 straipsnio 2 dalį:
a) "pajamas uždirbančios investicijos". - tai visos investicijos, išskyrus investicijas į infrastruktūrą, kurios neuždirba didelių grynųjų pajamų;
b) "viešoji pagalba". - tai visa tokia pagalba, teikiama pagal programą arba ne pagal ją.".
2 straipsnis
Šis reglamentas įsigalioja trečią dieną nuo jo paskelbimo Europos Bendrijų oficialiajame leidinyje.Jis taikomas nuo 2000 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2000 m. spalio 24 d.